Juna joutunut pois radalta
Juna joutunut pois radalta. Eilen k:lo 10,25 aamupäivällä joutui Hankoniemen rautatiellä eräs ylimääräinen juna pois radalta viidennellä kilometrillä Tammisaaresta Karjaan päin. Syynä tapaturmaan oli, että kun ei mitään ilmoitusta mainitusta junasta ollut annettu, eräs ratavartija oli ruvennut panemaan pari uutta ratakiskoa, kun hän kesken työtään äkkiarvaamatta huomasi junan lähestyvän. Koska rata tekee mutkan siinä kohdassa, ei ehditty vaikka varoitus-merkki annettiin, pysähdyttää junaa. - Onneksi ei kumminkaan mitään vahinkoa tapahtunut ihmisille tahi kalustolle. Karjasta lähetettiin heti sanoma Helsingistä tulevaa junaa vastaan, joka onnellisesti sitte kulki ohitse.

Iltapäivällä on Hankoniemestä lähetetyn junan, miehiä mukana, onnistunu nostaa kiskoille sekä veturi että sitä seuraavat vaunut. Koko tapaus sai siis onnellisen lopun, vaikka se alussa näyttikin uhkaavalta.

[Lähde: Uusi Suometar 30.1.1890 sivu 2]

Anonyymi
Rautatieliikenne
Uusi Suometar
1890